Tarot (yhtye)
Tarot on kuopiolainen metalliyhtye, joka perustettiin vuonna 1982 nimellä Purgatory. Yhtye on yksi suomalaisen heavy metalin pioneereista.
Onni Gideon
Onni Gideon Tervonen (7. huhtikuuta 1921 Balašov, Neuvosto-Venäjä – 25. heinäkuuta 1994, Helsinki) oli suomalainen muusikko, säveltäjä ja viihdyttäjä, joka tunnetaan erityisesti steel- eli havaijinkitaran soittajana. Onni Gideonin muita soittimia olivat kontrabasso ja viulu. Hänen ensimmäinen havaijimusiikkia soittanut yhtyeensä oli vuonna 1941 perustettu Oahu Trio. Myöhemmin yhtye levytti ja esiintyi nimellä Aloha Hawaiji. Onni Gideonin alkuvuonna 1957 julkaistu ”Hawaiian rock” oli luultavasti ensimmäinen täysin kotimainen rock-levytys. Hänen tunnetuin kappaleensa on ”Tiikerihai” (alun perin Peter Hodkinsonin ”Tiger Shark”).